stanford-oval/wikipedia huggingface dataset:
לבנא ח'אלד אל-קאסמי

| --- | --- |

 לידה:  4 בפברואר 1962 (בת 62) דובאי, אמירות חוף שביתת הנשק
 מדינה:  איחוד האמירויות הערביות איחוד האמירויות הערביות
 מקום מגורים:  דובאי 
 פעילות בולטת:  השרה הראשונה בממשלה האמירתי
 השכלה:  תואר ראשון במדעי המחשב, מאוניברסיטת מדינת קליפורניה, בעיר צ'יקו  תואר שני במנהל עסקים MBA Executive מהאוניברסיטה אמריקאית של שארג'ה, בדובאי  דוקטור, לשם כבוד מאוניברסיטת מדינת קליפורניה, בעיר צ'יקו
 תקופת הפעילות:  מ-1981
 עיסוק:  פוליטיקאית
 תפקיד:  נשיאה (מרץ 2014) 
 תואר:  דֵיים, שיח'ה
 השקפה דתית:  אסלאם
 פרסים והוקרה:  האישה ה-36 הכי חזקה בעולם מאת פורבס  תואר אבירות, דֵיים מפקדת, לשם כבוד מטעם מסדר האימפריה הבריטית
 
דֵיים שיח'ה לובנא בנת ח'אלד בן סולטאן אל-קאסמי, (בערבית: الشيخة لبنى بنت خالد بن سلطان القاسمي; באנגלית: Lubna Khalid Al Qasimi;‏ DBE - דיים במסדר האימפריה הבריטית, נולדה ב-4 בפברואר 1962) היא פוליטיקאית אמירתית ובת משפחת השליט משפחת אל-קאסמי (אנ') של אמירות שארג'ה ואחיינית של שיח' סולטאן בן מוחמד אל-קאסמי (אנ'). היא הייתה בעבר שרת המדינה לסובלנות, שרת המדינה לשיתוף פעולה בינלאומי ושרת הכלכלה והתכנון של איחוד האמירויות הערביות (איחוד האמירויות). היא האישה הראשונה שכיהנה בתפקיד שרה באיחוד האמירויות הערביות.
במרץ 2014 היא מונתה לנשיאת אוניברסיטת זאיד (אנ'). משנת 2017, היא רשומה כאישה ה-36 בעוצמתה בעולם על ידי העיתון פורבס. היא נבחרה בין '100 הערבים החזקים ביותר' בשנים 2013 ובין השנים 2016 ל-2018 על ידי המגזין האמירתי מדובאי Gulf Business (אנ').
היסטוריה

לבנא סיימה את לימודיה באוניברסיטת מדינת קליפורניה בעיר צ'יקו (אנ') בתואר ראשון במדעי המחשב והיא בעלת תואר שני במנהל עסקים MBA Executive מהאוניברסיטה אמריקאית של שארג'ה (אנ'). לבנא קיבלה תואר דוקטור לשם כבוד במדעים ובמשפטים, מאוניברסיטת מדינת קליפורניה, צ'יקו. תואר דוקטור לשם כבוד נוסף קבלה מאוניברסיטת הונקוק (אנ'), שבסיאול, דרום קוריאה.
בשנת 1981 חזרה שיח'ה לובנא בנת ח'אלד בן סולטן אל-קאסמי לאיחוד האמירויות כדי לעבוד כמתכנת בחברת התוכנה Datamation. לבנא פעלה כמנהלת הסניף בדובאי של רשות המידע הכללית, הארגון האחראי על אוטומציה של משרדי הממשל הפדרלי של איחוד האמירויות הערביות. בהמשך, היא מונתה לתפקיד מנהלת ראשית במחלקת מערכות המידע ברשות הנמלים של דובאי (DPA), הנמל הגדול במזרח התיכון, ועבדה בתפקיד זה במשך שבע שנים.
כחלק משינויים בקבינט, הודיע ראש ממשלת איחוד האמירויות, מוחמד בן ראשד אל מכתום, כי שיח'ה לבנא תמלא תפקיד כשרה במשרד הסובלנות החדש שהוקם.
קריירה עסקית

בשנת 1999, מוחמד בן ראשד אאל מכתום, שליט דובאי ויו"ר רשות הנמלים של דובאי החליט להעניק לשיח'ה לובנא בנת ח'אלד בן סולטן אל-קאסמי את "פרס המצוינות לעובדי המדינה" ולמנות אותה לתפקיד מנכ"ל של Tejari, השוק הראשון למסחר אלקטרוני בין עסקים לעסקים B2B (אנ') במזרח התיכון. לבנא הקימה את הארגון הממשלתי בדובאי ביוני 2000 כדי לקדם אי-ביזנס e-business בין העסקים וקשרים אלקטרוניים/אינטרנטיים ביניהם. תחת הנהגתה של לבנא, טג'ארי זכה בפרסים מטעם הפסגה העולמית של חברות המידע בתואר "ספק התוכן האלקטרוני הטוב ביותר בעסקים אלקטרוניים" (ז'נבה) ומועצת מותגי העל של איחוד האמירויות הערביות "מותג העל של 2003".
כבוד ופרסים

האישה ה-36 הכי חזקה בעולם מאת פורבס.
קבוצת האיכות של דובאי - לתמיכה במנהיגות, איכות ושינוי, 2000
פרס ITP עבור ההישג האישי הטוב ביותר לשנת 2000
Datamatix IT אשת השנה 2001
עֵסֶק Com, פרס על התרומה האישית לשנת 2001
Datamatix תרומה יוצאת דופן, בשנת 2002
תואר כבוד של חבר העמים של קנטקי - קולונל קנטקי, בשנת 2003
פרס של חברות המידע העולמיות עבור הקמת Tejari.com בשנת 2003
פרס מפעל חיים בקונגרס HRD אסיה 2012
קבלת תואר אבירות, דֵיים מפקדת, לשם כבוד מטעם מסדר האימפריה הבריטית, בשנת 2013
ראו גם

איחוד האמירויות הערביות
הערות שוליים

↑  "Members Of The Cabinet". www.uaecabinet.ae. נבדק ב-2021-08-07.
↑  "3 Arabs among the World's 100 Most Powerful Women". EgyptToday. 2017-11-24. נבדק ב-2021-08-07.
↑  "Minister of State for Tolerance Sheikha Lubna Al Qasimi Has Been Named The Most Powerful Arab Woman In Government". Emirates Woman (באנגלית). 2017-07-20. נבדק ב-2021-08-07.
↑  "President issues Decree appointing Lubna Al Qasimi as President of Zayed University". WAM. 4 במרץ 2014. אורכב מ-המקור ב-4 במרץ 2014. נבדק ב-5 במרץ 2014. {{cite web}}:  (עזרה)
1 2  "Sheikha Lubna Al Qasimi". Forbes. נבדק ב-29 בינואר 2018. {{cite web}}:  (עזרה)
↑  "Top 100 Powerful Arabs 2013". Gulf Business (באנגלית). נבדק ב-2021-08-14.
↑  "Arab Power List 2016". Gulf Business (באנגלית). נבדק ב-2021-08-14.
↑  "Top 100 Powerful Arabs 2017". Gulf Business (באנגלית). נבדק ב-2021-08-14.
↑  "Top 100 Powerful Arabs 2018". Gulf Business (באנגלית). נבדק ב-2021-08-14.
↑  Hutchinson, Gayle (2018-04-15). "From Chico to the UAE—In Pursuit of Partnerships - Chico State Today" (באנגלית אמריקאית). נבדק ב-2021-08-07.
1 2  "Sheikha Lubna Bint Khalid Al Qasimi | CSU". www2.calstate.edu (באנגלית אמריקאית). נבדק ב-2021-08-07.
1 2  Melodena Stephens Balakrishnan, Immanuel Azaad Moonesar (Mohammed Bin Rashid School of Government, Dubai, UAE), Raed Awamleh (Mohammed Bin Rashid School of Government, Dubai, UAE), Rhys Rowland-Jones (Mohammed Bin Rashid School of Government, Dubai, UAE) (2017). UAE : public policy perspectives (First ed.). Bingley, UK. p. 61. ISBN 978-1-78714-715-7. OCLC 978866542.
↑  "Time to Aim High". The Business Year. נבדק ב-2021-08-07.
↑  "U.S. Defense Trade Mission Reception with Keynote Remarks by H.E. Sheikha Lubna Al Qassimi". The U.S.-U.A.E. Business Council (באנגלית אמריקאית). 2010-10-02. נבדק ב-2021-08-07.
↑  "UAE sets up ministries for HAPPINESS and TOLERANCE". euro news. 14 בפברואר 2016. נבדק ב-6 ביוני 2016. {{cite web}}:  (עזרה)
↑  لبنى القاسمي..الأولى عربياً والـ70 عالمياً كأقوى الشخصيات النسائية - الإمارات اليوم, web.archive.org, ‏2017-09-26
↑  Sheikha Lubna Al Qasimi: One of the World’s Most Powerful Women, About Her, ‏2017-11-24 (באנגלית)
↑  פרס ITP עבור ההשג האישי
↑  ristin Augsburg (2009). Leadership and the Emirati Woman: Breaking the Glass Ceiling in the Arabian Gulf (in English) (first ed.). Germany: LIT Verlag Münster. Page 21. ISBN 9783643102515. Archived from the original on May 14, 2020
↑  (WAM). "Lubna Al Qasimi receives 'Lifetime Achievement Award'". Khaleej Times (באנגלית). נבדק ב-2021-08-07.
↑  "Honorary British Awards to foreign nationals - 2013" (PDF). gov.uk. (באנגלית). 2013-07-24. נבדק ב-2021-08-13.
לובנא ו-ואלדיס דומברובסקיס
לובנה עם שרי בלייר.
קפטן נמו

| --- | --- |

 הופעה ראשונה:  20,000 מיל מתחת למים 
 יוצרים:  ז'ול ורן 
 מידע
 שם אמיתי:  הנסיך דקר
 מקצוע:  חוקר ארצות, צוללן, רב חובל, טרוריסט, מהנדס, חוקר
 מקום פטירה:  האי לינקולן 
 דמויות קשורות
 משפחה:  טיפו סולטאן (דוד) 
 
קפטן נמו (nemo בלטינית פירושו "אף אחד") הוא דמות בדיונית פרי יצירתו של הסופר ז'ול ורן בספרו 20,000 מיל מתחת למים. הוא מופיע כמפקד הצוללת נאוטילוס. בסיום הספר הוא נעלם, בעת סחיפתה של הצוללת למערבולת. הוא מופיע מחדש בספרו האחר של ז'ול ורן, אי התעלומות. ז'ול ורן מביא בספר "אי התעלומות" את הסיפור האישי של קפטן נמו ומגלה כי הוא היה למעשה נסיך הודי. בספר בת המעמקים של  ריק ריירדן, מופיעה אנה דקר, נינתו של קפטן נמו - הלא הוא הנסיך דקר.
מעלליו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. יש להשלים את קורות חייו של נמו עד מותו.
מעלליו > מדען, סופר ואמן

לפי "אי התעלומות", שמו המקורי של קפטן נמו היה הנסיך דָּקָר, בנו של ראג'ה הודי. בגיל עשר הוא נשלח ללימודים באירופה. בכוונת אביו היה שבבוא היום יילחם לשחרור הודו משלטון האימפריה הבריטית. הוא למד מדעים, ספרות ואמנות. בתור מדען הוא הכיר את תגליות המדע. בתור אמן הוא העריך יצירות אמנות ובהכירו היטב את אירופה, היה גם למדינאי. הוא שנא את אנגליה ולכן הוא לא ביקר בה מעולם. הוא חשב על הדרכים לבטא את שנאתו לאימפריה המושלת בארצו ועל הדרך לנקום בה.
מעלליו > שנאה ונקמה

בשנת 1849 חזר להודו, נשא לאישה בת אצילים ונולדו להם שני ילדים. בשנת 1857 פרץ בהודו המרד הגדול. הנסיך דקר היה בראש המורדים, והוא נפצע עשר פעמים במהלך הקרבות. המרד דוכא ומשפחתו הוצאה להורג. הנסיך אסף אליו 20 איש מנאמניו ויחד עם שארית הונו הוא הגיע לאי נידח באוקיינוס האטלנטי. באי הקים מספנה לבניית הצוללת נאוטילוס. הוא תכנן את קיומו בים כך שלא יצטרך ליצור קשר עם בני אדם. זאת, עד אשר פגש באוניית המלחמה האמריקאית "אברהם לינקולן". ההמשך מובא בספר "20,000 מיל מתחת למים".
מעלליו > נסיך פולני?

בטיוטה הראשונה לספר "20,000 מיל מתחת למים", שיצא לאור בשנים 1869–1870, קפטן נמו הוא אציל פולני. האציל נושא עמו רגש נקם בשל רצח בני משפחתו בעת הדיכוי הרוסי את פולין בשנים 1863–1864. המוציא לאור של ספרי ז'ול ורן חשש כי שוק הספרים הרוסי יחרים את הספר החדש אשר פוגע בדימוי של האימפריה הרוסית שהייתה אז בעלת בריתה של צרפת. לכן, בספר "20,000 מיל מתחת למים" נשאר המניע של קפטן נמו לשנאה ולנקמה בגדר תעלומה. רק חמש שנים לאחר מכן, בשנים 1874–1875, עם פרסום ספרו אי התעלומות, ז'ול ורן העלה על הכתב את הפרט שקפטן נמו הוא נסיך הודי לשעבר.
קפטן נמו כדמות אנושית

ז'ול ורן מציג את הדימוי האכזרי של קפטן נמו בתור מפקד הצוללת. הוא רומז כי אולי הוא האחראי להיעלמות 200 כלי שיט באוקיינוסים. בספריו הוא מציג את הפן האנושי שלו בהזדמנויות אחדות: שלוש פעמים בספרו "20,000 מיל מתחת למים" ופעם אחת ב"אי התעלומות":
הוא מציל את שלושת הנוסעים מטביעה בעת שנפלו מסיפונה של אוניית המלחמה האמריקאית "אברהם לינקולן", לאחר שפגע ביכולת ההיגוי שלה וגרם לה לאבד שליטה.
מספק מטילי זהב למימון מרד תושבי האי כרתים נגד הטורקים.
מסייע לשולה פנינים בחופי סרי לנקה שהותקף על ידי כריש. העזרה היא פיזית תוך סיכון חייו במאבק בכרישים. לאחר מכן, בעודו מחוסר הכרה הוא משאיר בקרבתו שק של צדפות אם הפנינה.
מגן ומסייע לצוות הניצולים מהכדור הפורח הנמצאים באי התעלומות.
ז'ול ורן משאיר את רגש השנאה ואת רצון הנקמה של קפטן נמו רק כלפי הממסד.
בשירם של אייס אוף בייס, "Captain Nemo", מתוך אלבומם, Flowers (אלבום), מתואר קפטן נמו כחכם באדם וכמי המתרחק מקרבת בני אדם ומעדיף לצפות על העולם ולפתור את חידותיו מתוך מצולות הים:
״Captain Nemo is too good for you and me
Take a voyage to the bottom of the sea
He's a riddle you will see in the middle of the sea
If you ask him things about life, then he will say:
Oh no, I'm far too continental for mankind
I don't interfere in your life
See me as a searcher with the answers
To your world from under the sea..״
ראו גם

ז'ול ורן
נאוטילוס
אי התעלומות
בת המעמקים
לקריאה נוספת

ז'ול ורן, אי התעלומות חלק שלישי , זמורה ביתן - מוציאים לאור, תל אביב, 1986
המרד בהודו נגד האנגלים, 1857
קפטן נמו בעת פטירתו באי התעלומות
תעודת חוגר

חייל, שזה עתה התגייס, מצטלם בבסיס הקליטה והמיון לצורך יצירת תעודת החוגר שלו
תעודת חוגר היא תעודה מזהה המונפקת לכל חיילי צה"ל עם גיוסם, והם חייבים לשאת אותה כל עוד הם חוגרים בשירות סדיר. לקצינים או נגדים מוחלפת תעודת החוגר בתעודת קצין או תעודת נגד (שעדיין מכונות בפי כל "תעודת חוגר" ללא קשר לדרגת נושא התעודה).
תעודת החוגר מכילה פרטים אישיים דוגמת שם ומספר אישי וכן תמונת החייל או החיילת, שצולמה עם גיוסם.
תעודת החוגר הנוכחית היא כרטיס חכם מפלסטיק, בגודל דומה לזה של כרטיס אשראי. בעבר הייתה תעודת החוגר בדמות פנקס.
קיימות גם תעודת שוחר בצבע צהוב למשתתפי קד"צ (קדם צבאי), לחיילים שעברו חיול מוקדם ולחניכי פנימיות צבאיות, תעודה בצבע חום לחיילים בשירות ללא תשלום ותעודות בצבעים נוספים למעמדים נוספים.
תעודת הקצין או תעודת הנגד דומות לתעודת החוגר, בהבדלים דקים: הן שונות בצבען, ומצוינת עליהן דרגת בעל התעודה.
עם השחרור משירות סדיר, נלקחת התעודה, ועבור אלו הצפויים לשרת במילואים מונפקת תעודת מילואים.
שימוש

חיילי צה"ל מחויבים לשאת עליהם את התעודה תמיד, למעט בזמן פעילות מבצעית או ביציאה מישראל. תעודת החוגר משמשת להזדהות החייל בפני גורמים מוסמכים, כמו שוטר, שוטר צבאי או חייל בדרגה גבוהה ממנו.
תעודת החוגר מקנה לחיילי צה"ל הטבות שונות. ההטבה העיקרית היא נסיעה ללא תשלום בתחבורה הציבורית – אוטובוסים ורכבות – לכל נושא תעודת חוגר, הלובש מדים תקניים. מועדוני "חוגר" ו"מועדון יותר" של האגודה למען החייל מעניקים הטבות בעת קנייה בחנויות מסוימות ובעת מתן שירותים מסוימים עם הצגת תעודת חוגר.
בנוסף משמשת התעודה לזיהוי החייל במקרה מוות.
התעודה האחודה

התעודה האחודה היא פרויקט של אגף התקשוב ואכ"א שהתחיל את דרכו במרץ 2013 ומטרתו היא ליצור כרטיס חכם אחד שמשמש הן להזדהות החייל, לגישה לרשת המחשבים הצה"לית (הכרטיס ידוע גם בשם "מפלי בזלת") ולשימוש חיילים לנסיעה בתחבורה הציבורית ככרטיס "רב קו" ללא מדים. מטרות נוספות של הכרטיס היא בתחום ביטחון המידע – למנוע אובדן כרטיסי ההזדהות לרשת הצה"לית שלרוב חיילים נוטים להשאירם במשרד או להשאילם בניגוד לפקודות, להקשות על זיוף תעודות חוגר ולחסוך בכספי הנפקת תעודות.
גלריה

תעודת חוגר בשירות חובה, צבעה אפור-תכלת
תעודת נגד בשירות קבע בדרגות סמל ראשון עד רב סמל, צבעה כתום בהיר
תעודת נגד בשירות קבע בדרגות רב סמל מתקדם עד רב סמל בכיר, צבעה כתום
תעודת רב נגד בשירות קבע, צבעה אדום
תעודת קצין בשירות סדיר בדרגות סגן משנה עד רב סרן ותעודת קצינים מקצועיים, צבעה ירוק בהיר
תעודת קצין בשירות סדיר בדרגת סגן אלוף, צבעה סגול
תעודת קצין בשירות סדיר בדרגות אלוף משנה עד רב אלוף, צבעה כחול
תעודת קצין בשירות סדיר בדרגות ייצוג, צבעה אפור
ראו גם

תעודת לוחם
תעודת שחרור משירות צבאי
פורדו

| --- | --- |

 מדינה:  איראן איראן
 פרובינציה:  קום
 גובה:  2,076 מטרים
 אוכלוסייה:  ‏
  ‑ בכפר:  839 (2016)
 קואורדינטות:  34°15′N 50°54′E﻿ / ﻿34.250°N 50.900°E﻿ / 34.250; 50.900
 אזור זמן:  UTC +3:30
  מפת מיקום  מפה מפורטת   (למפת איראן מוגדלת) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פקיסטן טורקמניסטן אוזבקיסטן אזרבייג'ן ארמניה טורקיה עיראק כווית ערב הסעודית  קטר איחוד האמירויות הערביות ע. הים הכספי  המפרץ הפרסי  מפרץ עומאןפורדו(למפת איראן רגילה) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פק. טורקמניסטן או. אזר. א. ט. עיראק כ. ערב הסעודית  ק. אי. ע. הים הכספי  המפרץ הפרסי  מפרץ עומאןפורדו  he tabBackground:;tabBorder:#aaa;defaultTab:0;
 
פורדו (בפרסית: فردو) הוא כפר בפרובינציית קום שבאיראן, כ-40 ק"מ דרומית לעיר קום.
כפר זה, הממוקם באזור הררי, הוציא מתוכו את מספר החללים הגדול ביותר באופן יחסי במהלך מלחמת איראן–עיראק. על-פי נתונים שהתפרסמו באתרים האיראנים, נפלו במהלך מלחמת איראן–עיראק (1988 - 1980) 151 חללים מבני כפר קטן זה, המונה פחות מ-1,000 תושבים. שמו של הכפר מבוסס על המילה "פרדוס" (Ferdows), שמשמעותה בפרסית "גן עדן".
היסטוריה

בספטמבר 2009, נשיא איראן מחמוד אחמדינז'אד הודיע לסבא"א על מתקן להעשרה גרעינית הנמצא בבנייה באזור העיר קום. האתר נקרא על שם הכפר הקטן פורדו. כמה אתרים איראניים דיווחו כי שלטונות איראן החליטו לכנות את מתקן פורדו להעשרה גרעינית בשם "פורדו" לאו דווקא בשל קרבתו לכפר פורדו אלא דווקא מסיבות סמליות.
הערות שוליים

↑  ההגייה בפרסית: פוֹרְדוֹ.
↑  אלף, 5 אוקטובר
ערך זה הוא קצרמרבנושא יישובים באיראן. אתם מוזמנים לתרום לוויקיפדיה ו.
אל-עהד (כדורגל)

מועדון הכדורגל אל-עהד (בערבית: نادي العهد الرياضي) הוא מועדון כדורגל לבנוני מאזור אוזאעי פרוור של ביירות המשחק בליגת העל הלבנונית. לזכותו של המועדון 9 אליפויות, 6 גביעים וזכייה אחת בגביע ה-AFC. כל אלה הפכו אותו למועדון השני המעוטר בלבנון אחרי אל-אנסאר, איתו יש לו יריבות רבת שנים.
המועדון מזוהה באופן מסורתי עם המוסלמים השיעים בלבנון בכלל ועם ארגון הטרור חזבאללה בפרט.
היסטוריה

המועדון נוסד בשנת 1964 תחת השם "אל-עהד אל-ג'דיד" ברובע הדאחייה והתחיל את דרכו בליגה השלישית בלבנון. בשנות ה-70 של המאה ה-20 קיים את משחקיו ברובע המסייתבח תחת השם "אל-חודה". בשנת 1982 המועדון נאלץ להפסיק את פעילותו עקב מלחמת לבנון הראשונה. בשנת 1984 המועדון נוסד מחדש תחת השם "נג'מת אל-עהד אל-ג'דיד". בעונת 1988/1989 הגיע לפלייאוף העלייה לליגה הראשונה, בו הפסידה לאל-מג'די.
ב-20 בדצמבר 1996 המועדון הבטיח עליה לליגת העל הלבנונית לראשונה בתולדותיו, אך כעבור שתי עונות חזר לליגה השנייה. בשנת 2004 המועדון זככה בגביע ה-FA הלבנוני וגביע הפדרציה הלבנוני בהתאמה לראשונה בתולדותיו. בעונת 2007/2008 המועדון זכה באליפות הראשונה בתולדותיו. ב-9 במאי 2009 ערך את המשחק הראשון שלהם בזירה האסיאתית בו ניצחו 0-1 נגד דמפו ההודית. בשנת 2011 הפך למועדון הראשון בלבנון שזוכה בקוואדרפול (זכייה בארבעה תארים).
ב-4 בנובמבר 2019 המועדון ניצח בגמר גביע ה-AFC את מועדון ספורט 25 באפריל מליגת העל של קוריאה הצפונית והפך למועדון הלבנוני הראשון שזוכה בתואר יבשתי. בשנת 2024 הגיעו לגמר המפעל פעם נוסף בו הפסידה לסנטרל קואסט מרינרס האוסטרלית.
אצטדיון

המועדון מחזיק בבעלותו את אצטדיון אל-עהד בביירות המכיל 2,000 מקומות. למרות זאת, האצטדיון משמש את המקום בעיקר לאימונים בעוד את משחקי הבית שלו הוא מקיים ברחבי המדינה, לרוב באצטדיון כמיל שמעון ובצידון בין היתר בשל היותם אצטדיונים עם יותר מקומות ישיבה.
ב-27 בספטמבר 2018 במסגרת נאומו במהלך העצרת הכללית של האומות המאוחדות, טען ראש ממשלת ישראל בנימין נתניהו כי ארגון הטרור חזבאללה מחזיק טילים ואמצעי לחימה נוספים מתחת לשטח האצטדיון. שר החוץ של לבנון ג'ובראן בסיל, הכחיש את הטענות.
תארים

ליגת העל הלבנונית (8): 2007/2008, 2009/2010, 2010/2011, 2014/2015, 2016/2017, 2017/2018, 2018/2019, 2021/2022, 2022/2023
גביע ה-FA הלבנוני (6): 2003/2004, 2004/2005, 2008/2009, 2010/2011, 2017/2018, 2018/2019
גביע הפדרציה הלבנוני (2): 2004, 2023
גביע העלית הלבנוני (6): 2008, 2010, 2011, 2013, 2015, 2022
הסופר קאפ הלבנוני (8): 2005, 2008, 2010, 2011, 2015, 2017, 2018, 2019
גביע אסיה: 2019
הערות שוליים

↑  משמש לרוב כמגרש אימונים
↑  אמיר בוחבוט‏, באצטדיון כדורגל ובלב שכונת מגורים: אתרי הטילים בביירות נחשפים, באתר וואלה, 27 בספטמר 2018
↑  باسيل يجول في ملعب العهد ويدحض مزاعم إسرائيل, באתר א-סבורת, 1 באוקטובר 2018
ג'ון שירלי ווד

| --- | --- |

 לידה:  11 בינואר 1888 מונטיצ'לו, ארקנסו, ארצות הברית  
 פטירה:  2 ביולי 1966 (בגיל 78) רינו, נבדה, ארצות הברית ארצות הברית 
 מקום קבורה:  בית הקברות וסט פוינט 
 מדינה:  ארצות הברית 
 השכלה:  המכללה לפיקוד ומטה של צבא ארצות הברית  האקדמיה הצבאית של ארצות הברית  אוניברסיטת ארקנסו  École supérieure de guerre 
 השתייכות:  צבא ארצות הברית 
 תקופת הפעילות:  1912–1946 (כ־34 שנים)
 דרגה:   מייג'ור גנרל
 תפקידים בשירות
 מפקד דיוויזיית השריון ה-4
 פעולות ומבצעים
 מלחמת העולם הראשונה  מלחמת העולם השנייה 
 עיטורים
 כוכב הארד  מדליית האוויר  אביר בלגיון הכבוד  כוכב הכסף 
 
מייג'ור גנרל ג'ון שירלי ווד (באנגלית: John Shirley Wood‏; 11 בינואר 1888 – 2 ביולי 1966) היה קצין בצבא ארצות הברית ששירת במלחמת העולם הראשונה ובמלחמת העולם השנייה. הוא בלט בעיקר באימונים ובפיקוד על דיוויזיית השריון הרביעית, שהובילה את דהרת הארמייה השלישית של הגנרל ג'ורג' ס. פטון ברחבי צרפת ב-1944 במהלך מלחמת העולם השנייה.
ביוגרפיה > ראשית חייו

ג'ון שירלי ווד נולד במונטיצ'לו, ארקנסו, ב-11 בינואר 1888, והיה בנם של שופט בית המשפט העליון של ארקנסו, קרול ד' ווד וריולה (תומפסון) ווד.   ג'ון ווד סיים את לימודיו באוניברסיטת ארקנסו בשלוש שנים, ב-1907, היה חבר במסדר קאפה אלפא והיה קוורטרבק וקפטן קבוצת הפוטבול.   בשנת 1908, הוא החל ללמוד באקדמיה הצבאית של ארצות הברית (USMA) בווסט פוינט, ניו יורק; הוא סיים את לימודיו ב-1912, ועסק בכדורגל, היאבקות ואיגרוף.
ווד לימד כימיה באוניברסיטת ארקנסו, ובווסט פוינט הוא קיבל את הכינוי הראשון שלו, "P" עבור "פרופסור", מכיוון שהשתמש בכישוריו כמדריך כדי להדריך חברים רבים לכיתה חסרי אקדמיה.
ביוגרפיה > קריירה צבאית

ווד הוסמך כסגן שני בתותחני החוף ב-12 ביוני 1912. הוא הטביע חותם מוקדם באקדמיה הצבאית, כולל עוזר מאמן כדורגל ומדריך כימיה בווסט פוינט.  ווד כתב על נושאים צבאיים, ומאמריו וסקירות של ספרות צבאית ממדינות אחרות, כולל צרפת, גרמניה, איטליה וספרד הופיעו בכתבי עת מקצועיים לאורך הקריירה שלו.    באוגוסט 1916, לאחר שקודם לדרגת לוטננט ראשון חודש קודם לכן, הוא חזר לסגל האקדמיה הצבאית של ארצות הברית והועבר לחיל החימוש בספטמבר. הוא הועלה לדרגת קפטן ב-15 במאי 1917, כמה שבועות לאחר כניסת ארצות הברית למלחמת העולם הראשונה, ולדרגה זמנית של מייג'ור ב-18 בדצמבר.
ביוגרפיה > קריירה צבאית > מלחמת העולם הראשונה

במרץ 1918 הוא הפליג לצרפת עם הדיוויזיה ה-3 והשתתף במבצעים צבאיים בשאטו תיירי ממאי עד יוני.
הוא שירת במטה הדיוויזיה ה-3 והדיוויזיה ה-90 והשתתף בקרב שאטו-תיירי ובקרב סן-מייל.
ווד למד אז בבית הספר לסגל הצרפתי בלאנגר, אותו סיים בספטמבר. בית הספר הוקם כדי ללמד מיומנויות תכנון וניהול לקצינים, וחבריו לכיתה כללו את ג'ורג' ס. פטון, ויליאם הוד סימפסון ואלכסנדר פאץ'. הוא חזר לארצות הברית באוקטובר 1918 והוצב כקצין כוח אדם של הדיוויזיה ה-18 במחנה טראוויס, טקסס, לפני שהמלחמה הסתיימה עקב שביתת הנשק עם גרמניה בחודש הבא.
ביוגרפיה > קריירה צבאית > לאחר מלחמת העולם הראשונה

בפברואר 1919, הוא הועבר לתותחי השדה והיה פרופסור למדע צבאי וטקטיקה באוניברסיטת ויסקונסין.
בשנת 1921, הוא הוצב כקצין בפועל של גדוד ארטילריית השדה ה-11 בהוואי.  הוא היה בוגר מכובד של כיתתו במכללת פיקוד ומטה הכללי של צבא ארצות הברית ביוני 1924 (פטון היה בוגר הכבוד).  מיוני 1924 עד מאי 1927, הוא היה קצין בכיר של חטיבת התותחנים הממונעת ב-Schofield Barracks, הוואי. ממאי 1927 עד יולי 1929, הוא פיקד על הגדוד ה-2, רגימנט ארטילריית השדה ה-16 בפורט בראג, קרוליינה הצפונית.  ביולי 1929, הוא החל את הקורס ב-Écoles Supérieures de Guerre בצרפת, אותו סיים באוגוסט 1931.
מאוגוסט 1931 עד 1932, הוא היה עוזרו של מפקד הצוערים בווסט פוינט.  מ-1932 עד אוגוסט 1937, ווד היה פרופסור למדע צבאי וטקטיקה באקדמיה הצבאית של קולבר.  ב-1 באוגוסט 1937 הועלה לדרגת לוטננט קולונל והיה מפקד הגדוד ה-3, רגימנט ארטילריית השדה ה-80 מאוגוסט 1937 עד ספטמבר 1939.  מספטמבר 1939 עד 1940, ווד שירת כראש המטה של הגנרל סטנלי ד' אמביק, מפקד הארמייה השלישית.
ב-1 בנובמבר 1940 הועלה לדרגת קולונל והוצב כקצין מפקד, ארטילריית דיוויזיית הרגלים ה-1. באפריל 1941 הוא קיבל את הפיקוד על הארטילריה של דיוויזיית השריון ה-2, אך שירת בתפקיד רק עד יוני. מיוני עד אוקטובר 1941, הוא היה הרמטכ"ל של קורפוס השריון הראשון. ב-5 בנובמבר 1941 הועלה לדרגת בריגדיר גנרל זמנית וקיבל את הפיקוד על פיקוד קרבי "A", דיוויזיית השריון ה-5.
ביוגרפיה > קריירה צבאית > מלחמת העולם השנייה

במאי 1942, חמישה חודשים לאחר הכניסה האמריקנית למלחמת העולם השנייה, ווד קיבל את הפיקוד על דיוויזיית השריון ה-4 (הופעלה ב-15 באפריל 1941) לאחר מייג'ור גנרל הנרי וו. ביירד, והיה אחראי על הארגון והאימונים של דיוויזיית השריון ה-4. ב-21 ביוני הועלה לדרגה זמנית של מייג'ור גנרל.
ביוגרפיה > קריירה צבאית > מלחמת העולם השנייה > פעילות בברטאן

בהיותו בפיקוד על הדיוויזיה שלו במשך השנתיים הבאות, ווד בילה את הזמן הזה באימון הדיוויזיה לשירות בסופו של דבר מעבר לים. ב-28 ביולי 1944, ווד הוביל את דיוויזיית השריון ה-4 ללחימה בצרפת לאחר הפריצה בנורמנדי במסגרת מבצע קוברה וזכה בצלב השירות המצוין (DSC).
תוכנית מבצע אוברלורד קראה לארמייה השלישית האמריקאית, בפיקודו של לוטננט גנרל ג'ורג' ס. פטון, לשחרר את ברטאן, בפרט את הנמלים של ברסט ולוריאן וחצי האי קוויברון, מה שיאפשר את יישום מבצע צניעות, יצירת נמל חדש. במפרץ קוויברון כדי לתמוך בהתקדמות קבוצת הארמיות ה-12.
עד 3 באוגוסט, הדיוויזיה המשוריינת ה-4 של ווד הגיעה לבסיס חצי האי קיברון. כוחות גרמניים לא מאורגנים נסוגו לתוך לוריאן, סן נאזר ומעלה חצי האי קוויברון.
בשלב זה, ווד הציע לחסום את בסיס חצי האי ברטאן ולהזיז את רוב כוחותיו מזרחה לכיוון שארטר. מייג'ור גנרל טרוי ה. מידלטון, שפיקד על הקורפוס השמיני, הורה לדיוויזיה להחזיק קו לאורך נהר הווילין, ולחסום את אזור רן עד קייברון. דיוויזיית השריון ה-4 עצרה בערך עשרה קילומטרים ממטרת מפרץ קוויברון, למרות התנגדות מינימלית.
בהאמינו שלפעולות בברטאן אין ערך אסטרטגי, אמר ווד ליותר מעמית אחד שהממונים עליו מנצחים במלחמה, אך עושים זאת "בדרך לא נכונה".  עם זאת, לוטננט קולונל הרולד ל. מאק, מצוות COMZ, שתיאר את הכישלון ביישום מבצע צניעות כ"טעות קריטית של מלחמת העולם השנייה". הטיל את האשמה על אי לכידת מפרץ קוויברון על ווד והצהיר כי הוא "שם את ליבו בהשתתפות בדהרה הראשית לפריז, שם יוכל להשיג תהילה" ומאשים את ווד וכל הממונים עליו בשרשרת הפיקוד בכישלון. להעריך את "הצורך העליון לקחת את מפרץ קוויברון".
ביוגרפיה > קריירה צבאית > מלחמת העולם השנייה > דהרה על פני צרפת

דיוויזיית השריון ה-4 הובילה את הדהרה של הארמייה השלישית מזרחה על פני צרפת, וזיכה את ווד בכינוי השני שלו, "טייגר ג'ק", כי כשפטון היה צועק עליו, ווד היה צועד כמו חיה כלואה ומתווכח בחזרה.
באוגוסט 1944, ווד נתקל בקשיים כאשר הפיקוד על המפקדה הגבוהה שלו בתוך הארמייה השלישית, הקורפוס ה-12, הוקצה למנטון ס. אדי. ווד חשב שהוא הרוויח את ההזדמנות לפקד על קורפוס, אבל נעקף על ידי עומר בראדלי, מפקד קבוצת הארמיות ה-12, שכללה את הארמייה השלישית של פטון. ווד היה תותחן, וייתכן שזה מה ששיחק לטובת אדי, שהיה חייל רגלים, כמו גם בראדלי.  ייתכן גם שווד לא נבחר לפיקוד הקורפוס בגלל התנהגותו הבוטה ונכונותו לחקור את הממונים עליו.
ביוגרפיה > קריירה צבאית > מלחמת העולם השנייה > סיום תפקיד פעיל

ווד לא הסתדר עם אדי, כולל סירוב לספק למפקדה של אדי דיווחים שגרתיים או עותקים של פקודות המבצעים של דיוויזיית השריון ה-4. אדי בסופו של דבר התלונן בפני פטון, ופטון החליף את ווד במייג'ור גנרל יו גאפי ב-3 בדצמבר 1944, זמן קצר לפני הקרב על הבליטה.
בזמן ההחלפה של ווד, הובטח לו על ידי הממונים עליו, מפקד הארמייה השלישית, פאטון ודווייט ד' אייזנהאואר, מפקד בעלות הברית העליון בחזית המערבית, שהוא מוחלף רק בגלל שדיווחים רפואיים הצביעו על כך שהוא חולה, ושאחרי מנוחה קצרה הוא או יחזור לפקד על דיוויזיית השריון ה-4 או יועלה לפיקוד על קורפוס.   ווד קיבל את צלב השירות המצוין, מדליית השירות המצוין וכוכב הכסף על שירותו כמפקד דיוויזיית השריון ה-4.
ווד חזר לתפקיד בארצות הברית, וסיים את הקריירה הצבאית שלו ב-1946 כמפקד מרכז ההכשרה להחלפת שריון (ARTC) בפורט נוקס, קנטקי.
ביוגרפיה > קריירה לאחר הצבא

לאחר פרישתו מהצבא, עבד ווד עבור האו"ם כראש הנציגות של ארגון הפליטים הבינלאומי באוסטריה (1947–1952), וראש הנציגות של מינהל השיקום של האו"ם בטוקיו, קוריאה הדרומית וז'נבה (1952–1953).
מ-1957 עד 1958 הוא היה מנהל ההגנה האזרחית של מחוז וואשו, נבדה.
ביוגרפיה > אחריתו

בפנסיה ווד התגורר ברינו, נבדה. הוא מת שם ב-2 ביולי 1966, ונקבר בבית הקברות וסט פוינט.